Kilpailun vuonna 2016 voittanut Nuncio.
**UET Masters Series** on Euroopan raviliiton UET:n järjestämä lämminveristen Euroopan mestaruuskilpailusarja. Se kilpailtiin ensimmäistä kertaa vuonna 2012. UET Masters Series korvasi vuosina 1956-2011 järjestetyn European Grand Circuitin. 

UET Masters Series koostuu eurooppalaisista suurkilpailuista, jotka on jaettu palkintosumman mukaan kolmeen eri ryhmään. Grand Slamin muodostavat neljä Euroopan suurinta ravikilpailua; Prix d'Amerique, Elitloppet, Lotteria sekä Oslo Grand Prix. Kaksi muuta ryhmää ovat *Group I*, johon kuuluvat yli 150 000 euron ykköspalkinnosta ajettavat kilpailut ja *Group II*, jossa ensimmäisen palkinnon pitää olla vähintään 50 000 euroa. Suomesta UET Masters Seriesiin kuuluivat vuonna 2013 Finlandia-ajo, Prix d'Etain Royal, Kymi Grand Prix ja St. Michel, jotka kaikki ovat Group II:n kilpailuja.

Vuoden 2012 finaalin voitti Åke Svanstedtin ohjastama ruotsalainen Sebastian K.

Pistelasku
----------

UET Masters Seriesin pistelasku on samantyylinen kuin tenniksen ATP-kiertueella. Mukana olevista kilpailuista lasketaan hevosille pisteet aina viimeisen 365:n päivän ajalta. Pisteiden määrä vaihtelee kilpailun tason mukaan ja pisteitä saa jokaisen kilpailun viisi parasta hevosta. Tämä UET Rankingiksi kutsuttu lista päivitetään viikoittain. Elokuun viimeisenä päivänä julkaistavan listan 12 parasta hevosta kohtaavat UET Trotting Masters (ransk. *UET Masters du Trot*) -nimellä kilpailtavassa finaalissa, joka järjestetään syyskuun 7. päivänä Pariisissa Vincennesin raviradalla. 

| Sija | Grand Slam | Group I | Group II |
| --- | --- | --- | --- |
| 01. | 1000 | 0500 | 0250 |
| 02. | 0600 | 0300 | 0150 |
| 03. | 0400 | 0200 | 0100 |
| 04. | 0200 | 0100 | 0050 |
| 05. | 0100 | 0050 | 0025 |

Grand Slam-kilpailut, Suomen osakilpailut ja finaali
----------------------------------------------------

### 2012

| Päivä | Kilpailu | Rata | Voittaja | Ohjastaja | I palkinto |
| --- | --- | --- | --- | --- | --- |
| 29.1. | Prix d'Amerique | Ranska Vincennes | Ranska Ready Cash | Franck Nivard | 500 000€ |
| 14.4. | Prix d'Etain Royal | Suomi Seinäjoki | Italia Marlon Om | Pietro Gubellini | 060 000€ |
| 28.4. | Finlandia-ajo | Suomi Vermo | Ruotsi Sebastian K. | Björn Goop | 110 000€ |
| 6.5. | Lotteria | Italia Agnano | Italia Mack Grace Sm | Roberto Andreghetti | 206 640€ |
| 13.5. | Oslo Grand Prix | Norja Bjerke | Ruotsi Commander Crowe | Christophe Martens | 190 959€ |
| 27.5. | Elitloppet | Ruotsi Solvalla | Ruotsi Commander Crowe | Christophe Martens | 336 990€ |
| 16.6. | Kymi Grand Prix | Suomi Kouvola | Ruotsi Commander Crowe | Christophe Martens | 085 000€ |
| 21.7. | St. Michel | Suomi Mikkeli | Suomi Maxwell Mayday | Ari Moilanen | 050 000€ |
| 30.9. | Finaali | Ruotsi Solvalla | Ruotsi Sebastian K | Åke Svanstedt | 250 000€ |

### 2013

| Päivä | Kilpailu | Rata | Voittaja | Ohjastaja | I palkinto |
| --- | --- | --- | --- | --- | --- |
| 27.1. | Prix d'Amerique | Ranska Vincennes | Ranska Royal Dream | Jean-Philippe Dubois | 500 000€ |
| 13.4. | Prix d'Etain Royal | Suomi Seinäjoki | Italia Nesta Effe | Roberto Vecchione | 060 000€ |
| 27.4. | Finlandia-ajo | Suomi Vermo |  |  |  |
| 5.5. | Lotteria | Italia Agnano |  |  |  |
| 12.5. | Oslo Grand Prix | Norja Bjerke |  |  |  |
| 26.5. | Elitloppet | Ruotsi Solvalla |  |  |  |
| 15.6. | Kymi Grand Prix | Suomi Kouvola |  |  |  |
| 14.7. | St. Michel | Suomi Mikkeli |  |  |  |
| 7.9. | Finaali | Ranska Vincennes |  |  |  |

Lähteet
-------

* Suomen Hippos (Arkistoitu – Internet Archive)

1. ↑  UET Trotting Masters ruotsalaisjuhlaa  30.9.2012. Hevosurheilu. Viitattu 24.10.2012. [vanhentunut linkki]

Aiheesta muualla
----------------

* Säännöt, osakilpailut ja ranking-lista